র (ডাব্লিউডাব্লিউই-এর ব্র্যান্ড)
র হলো মার্কিন পেশাদার কুস্তি সংস্থা ওয়ার্ল্ড রেসলিং এন্টারটেইনমেন্টের (ডাব্লিউডাব্লিউই) একটি ব্র্যান্ড, যা ২০০২ সালের ২৫শে মার্চ তারিখে প্রতিষ্ঠিত হয়েছে। ব্র্যান্ড হলো ডাব্লিউডাব্লিউইর কুস্তিগিরদের বিভক্তকারী বিভাগ, যেখানে ব্র্যান্ড এক্সটেনশন কার্যকর হলে কুস্তিগিরগণ সাপ্তাহিক ভিত্তিতে কুস্তি করার জন্য নিযুক্ত করা হন। র-এ নিযুক্ত কুস্তিগিরগণ প্রাথমিকভাবে ব্র্যান্ডের সাপ্তাহিক টেলিভিশন প্রোগ্রাম, মানডে নাইট র-এ (যা শুধুমাত্র র নামে পরিচিত) কুস্তি লড়ে থাকেন। এটি স্ম্যাকডাউনসহ ডাব্লিউডাব্লিউইর প্রধান ব্র্যান্ডের মধ্যে একটি, যা সম্মিলিতভাবে ডাব্লিউডাব্লিউইর প্রধান ব্র্যান্ড হিসেবে পরিচিত। এই ব্র্যান্ডটি ২০১১ সালের আগস্ট মাস হতে ২০১৬ সালের জুলাই মাস পর্যন্ত বন্ধ ছিল। র-এর প্রধান টেলিভিশন অনুষ্ঠান ছাড়াও, কম ব্যবহৃত কুস্তিগিরগণ ব্র্যান্ডের সম্পূরক অনুষ্ঠান মেইন ইভেন্টেও উপস্থিত হন। র-এর কুস্তিগিরগণ ব্র্যান্ডেড এবং কো-ব্র্যান্ডেড প্রতি-দর্শনে-পরিশোধ (পিপিভি) এবং সরাসরি ধারাবাহিক অনুষ্ঠানেও কুস্তি লড়েন। প্রথম ব্র্যান্ড বিভাজনের সময় (২০০২–২০১১), র-এর কুস্তিগিরগণ প্রাক্তন সম্পূরক অনুষ্ঠান হিটের পাশাপাশি ইসিডাব্লিউ ব্র্যান্ডের সাথে প্রতিভা বিনিময় অনুষ্ঠানের অধীনে ইসিডাব্লিউতে প্রতিযোগিতা করেছিল। অন্যদিকে দ্বিতীয় ব্র্যান্ড বিভাজনের সময় (২০১৬–বর্তমান), ব্র্যান্ডের কুস্তিগিরগণ ইন্টারব্র্যান্ড ওয়ার্ল্ডস কোলাইড, মিক্সড ম্যাচ চ্যালেঞ্জ এবং বার্ষিক ট্রিবিউট টু দ্য ট্রুপস অনুষ্ঠানে উপস্থিত হন। উপরন্তু, দ্বিতীয় বিভাজনের সময়, র-এর ক্রুজারওয়েট কুস্তিগিরগণ ২০৫ লাইভে প্রতিযোগিতা করেছিল, যেখানে ডাব্লিউডাব্লিউইর পুনরুজ্জীবিত ক্রুজারওয়েট বিভাগটি ২০১৬ থেকে ২০১৮ সাল পর্যন্ত র-এর জন্য একচেটিয়া ছিল।